**Øvelse 1.2.1 Forstå EU’s institutioner**

*Hver gruppe kopierer sine spørgsmål over i et fælles dokument for gruppen, hvor den kan skrive svarene. Inden gruppens medlemmer skal fremlægge for andre grupper, skal gruppens spørgsmål og svar kopieres over i et fælles dokument for hele klassen, så alle i klassen har adgang til spørgsmål og svar fra alle grupper.*

**1) Opgaver om Kommissionen**

1.1 Hvilken rolle i magtens tredeling udfylder Kommissionen og hvem består den af?

*Inddrag begreberne: Kollegium, generaldirektorater og agenturer*

1.2 Hvad er Kommissionens initiativret?

*Inddrag begreberne: Subsidiaritetsprincippet og proportionalitetsprincippet*

1.3 Hvorfor kaldes Kommissionen for Traktatens Vogter?

1.4 I hvilke tilfælde optræder Kommissionen som officiel repræsentant for EU?

1.5 Diskutér hvorfor Kommissionen er vigtig for EU-samarbejdet og hvordan samarbejdet ville fungere uden denne institution. Kom også ind på hvorvidt og hvordan I som EU-borgere har indflydelse på Kommissionens arbejde.

**2) Opgaver om Ministerrådet**

2.1 Hvilken rolle i magtens tredeling udfylder Ministerrådet og hvem består det af?

2.2 Hvordan arbejder Ministerrådet?

*Inddrag også begreberne: Rådsformationer, Folketingets Europaudvalg, COREPER*

2.3 Hvilke opgaver har formandskabet for Ministerrådet?

2.4 Diskutér hvorfor Ministerrådet er vigtigt for EU-samarbejdet og hvordan samarbejdet ville fungere uden denne institution. Kom også ind på hvorvidt og hvordan I som EU-borgere har indflydelse på Ministerrådets arbejde.

**3. Opgaver om EU-parlamentet**

3.1 Hvilken rolle i magtens tredeling udfylder EU-parlamentet og hvem består det af?

*Inddrag begrebet ’partigrupper’ og angiv navne, hovedideologi, mandattal samt danske medlemmer for de syv grupper i EU-parlamentet*

3.2 Hvordan arbejder EU-parlamentet?

*Inddrag begreberne: udvalgsarbejde og plenarsamlinger*

3.3 Hvordan kan EU-parlamentet kontrollere Kommissionens arbejde?

3.4 Diskutér hvorfor EU-parlamentet er vigtigt for EU-samarbejdet og hvordan samarbejdet ville fungere uden denne institution. Kom også ind på hvorvidt og hvordan I som EU-borgere har indflydelse på EU-parlamentets arbejde.

**4) Opgaver til EU-domstolen**

4.1 Hvilken rolle i magtens tredeling udfylder EU-domstolen og hvem består den af?

4.2 Hvad er EU-domstolens opgaver?

*Inddrag begreberne: EU-rettens direkte virkning, EU-rettens forrang, præcedens og præjudiciel dom*

4.3 Hvorfor hævder nogle, at EU-domstolen er ’aktivistisk’?

4.4 Diskutér hvorfor EU-domstolen er vigtig for EU-samarbejdet og hvordan samarbejdet ville fungere uden denne institution. Kom også ind på hvorvidt og hvordan I som EU-borgere har indflydelse på EU-domstolens arbejde.

**5) Opgaver til Det Europæiske Råd**

5.1 Hvilken overordnet rolle i EU-samarbejdet har Det Europæiske Råd og hvem består det af?

5.2 Hvordan arbejder Det Europæiske Råd?

*Inddrag begreberne: Rådskonklusioner og den faste formand*

5.3 Hvad kan Det Europæiske Råd træffe beslutninger om?

5.4 Diskutér hvorfor Det Europæiske Råd er vigtigt for EU-samarbejdet og hvordan samarbejdet ville fungere uden denne institution. Kom også ind på hvorvidt og hvordan I som EU-borgere har indflydelse på Det Europæiske Råds arbejde.